за полетна информация е стигнал до извода, че дадено въздухоплавателно средство се намира във фаза на неопределеност или във фаза на тревога, при възможност той уведомява оператора, преди да уведоми координационния център за търсене и спасяване.
 б)
 Когато е възможно, районният контролен център или центърът за полетна информация незабавно съобщава на оператора на въздухоплавателното средство цялата информация, съобщена на координационния център за търсене и спасяване.
 ATS.TR.425 Информация към въздухоплавателни средства, които изпълняват полети в близост до въздухоплавателно средство в аварийна ситуация
 а)
 Когато орган за обслужване на въздушното движение установи, че въздухоплавателно средство се намира в аварийна ситуация, други въздухоплавателни средства, за които е известно, че се намират в близост до въпросното въздухоплавателно средство, с изключение на предвиденото в буква б), получават възможно най-бързо информация относно естеството на аварийната ситуация.
 б)
 Когато орган за обслужване на въздушното движение е уведомен или смята, че въздухоплавателно средство е обект на незаконна намеса, във връзката въздух—земя на органа за обслужване на въздушното движение не се посочва естеството на аварийната ситуация, освен когато то е посочено първо от въпросното въздухоплавателно средство и когато е сигурно, че такова посочване няма да усложни ситуацията.“;
 5)
 приложение V се изменя, както следва:
 а)
 точка MET.OR.120 се заменя със следното:
 „MET.OR.120 Уведомяване на световните центрове за зонални прогнози (СЦЗП) за несъответствия
 Използвайки значими метеорологични прогнози (SIGWX) на Световната система за зонални прогнози (ССЗП), изготвени в двоичен универсален формат за представяне на метеорологични данни (BUFR), доставчикът на метеорологично обслужване незабавно уведомява съответния СЦЗП, ако бъдат открити или съобщени значителни несъответствия в значимите метеорологични прогнози ССЗП, отнасящи се до:
 а)
 обледяване, турбулентност, купесто-дъждовна облачност, която е скрита, честа, вградена или се наблюдава шквалова линия и пясъчна или прашна буря;
 б)
 вулканични изригвания или изхвърляне на радиоактивни материали в атмосферата, които са от значение за полетите на въздухоплавателни средства.“;
 б)
 в първия параграф от точка MET.OR.205 уводното изречение се заменя със следното:
 „Аеронавигационните метеорологични станции докладват:“;
 в)
 в първия параграф от точка MET.OR.210 уводното изречение се заменя със следното:
 „Аеронавигационните метеорологични станции наблюдават и/или измерват:“;
 г)
 точка MET.OR.240, буква а) се изменя, както следва:
 i)
 подточка 2 се заменя със следното:
 „2)
 сведения в кодова форма METAR или SPECI, включително TREND, TAF или изменена TAF за летищата за излитане и за планирано кацане, както и за резервните летища за излитане, по маршрута и на местоназначение;“;
 ii)
 подточка 6 се заменя със следното:
 „6)
 зонални прогнози за полети на малки височини във форма на карти, изготвени в помощ на издаването на AIRMET, и AIRMET за полети на малки височини — от значение за целия маршрут;“;
 д)
 MET.OR.242 се изменя, както следва:
 i)
 буква а) се заменя със следното:
 „а)
 Летищната метеорологична служба предоставя при необходимост на съответната летищна контролна кула и на органа за летищно полетно-информационно обслужване:
 1)
 локални редовни сведения, локални специални сведения, METAR, TAF и TREND и изменения към тях;
 2)
 SIGMET, AIRMET, предупреждения и аварийно-оповестителни съобщения за срез на вятъра и предупреждения от летището;
 3)
 всякаква допълнителна метеорологична информация, договорена на местно равнище, като например прогнози за приземния вятър